Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับเพิ่มขึ้ …
7 มี.ค. 2562

Tactical Move
เดินเกมกลยุทธ์บ่าย
SET Index ปรับเพิ่มขึ้น 2.01 จุด (0.12%) ปิดภาคเช้าที่ 1,627.52 จุด ด้วยมูลค่าการซื้อขาย 15,571.91 ล้านบาท
Most Positive Impact: PTT (+0.7 จุด), BJC (+0.59 จุด), SCC (+0.47 จุด)
Most Negative Impact: CPF (-0.42 จุด), AOT (-0.35 จุด), NOBLE (-0.35 จุด)
แนวโน้มตลาดบ่าย
ตลาดหุ้นไทยปรับตัวเพิ่มขึ้นเล็กน้อยโดยกลุ่มที่ผลักดันดัชนีได้แก่ กลุ่มพาณิชย์(+1.2 จุด) พลังงาน(+0.74 จุด) ธนาคาร(+0.71 จุด) และกลุ่มวัสดุก่อสร้าง(+0.53 จุด) ส่วนกลุ่มที่ปรับตัวลงได้แก่ กลุ่มอสังหาฯ(-0.58 จุด) อาหาร(-0.37 จุด) และกลุ่มขนส่ง(-0.33 จุด)
สำหรับตลาดหุ้นในภูมิภาคเอเชียส่วนใหญ่ปรับตัวลดลง ได้แก่ ญี่ปุ่น(-0.88%) ฮ่องกง(-0.69%) ไต้หวัน(-0.45%) จีน(-0.34%) ส่วนตลาดที่ปรับตัวเพิ่มขึ้น ได้แก่ ฟิลิปปินส์(+0.63%) อินเดีย(+0.16%) มาเลเซีย(+0.11%)
มองตลาดภาคบ่ายมีโอกาสแกว่งตัวกลับมาอยู่แดนลบโดยให้แนวรับที่ 1,610 จุด เนื่องจากระยะสั้นยังมีแรงกดดันจากการขายของต่างชาติ นอกจากนี้นักลงทุนยังชะลอการลงทุนเพื่อรอดูการพิจารณาของศาลรัฐธรรมนูญเวลาบ่าย 3 วันนี้ เห็นได้จากมูลค่าการซื้อขายภาคเช้าที่เบาบางต่อเนื่อง แต่มองว่าประเด็นการพิจารณายุบพรรค ทษช จะกระทบตลาดระยะสั้น และในระยะถัดไปตลาดมีประเด็นบวกรออยู่จากการเจรจาข้อพิพาททางการค้าที่น่าจะได้ข้อยุติ
กลยุทธ์การลงทุนหากดัชนีปรับตัวลงมาให้ทยอยซื้อหุ้นในกลุ่มที่มีแนวโน้มผลประกอบการเติบโตต่อเนื่องในปีนี้แต่มีการซื้อ-ขายที่ระดับ Fwd PE ต่ำกว่าค่าเฉลี่ยในอดีตได้แก่ SAWAD ERW GLOBAL COM7 MEGA หากรับความเสี่ยงได้น้อยให้เพิ่มน้ำหนักหุ้นกลุ่มปันผลสูงได้แก่ TISCO HANA KKP
ประเด็นเศรษฐกิจที่น่าติดตาม วันนี้ฝั่งยูโรโซนจะมีการรายงาน GDP ไตรมาส 4 โดยตลาดคาดการณ์ 1.2% YoY และการประชุมนโยบายการเงินของ ECB ซึ่งน่าจะมีรายละเอียดการอัดฉีดสภาพคล่องผ่านโครงการ TLTRO วันศุกร์ติดตามอัตราการว่างงานของสหรัฐฯเดือนก.พ. โดยตัวเลขคาดการณ์อยู่ที่ 3.9%
หุ้นแนะนำ BJC KKP MEGA